*Jézus így válaszolt: „Bennem nincsen ördög, ellenben én tisztelem az én Atyámat, ti pedig gyaláztok engem.* (Jn 8,49)

Csak a tisztánlátás érdekében: Jézusban nincs ördög! Semmi köze a bukott szellemi világhoz azt az egyet kivéve, hogy a kereszten egyszer és mindenkorra végérvényesen legyőzte a Sátánt és birodalmát.

Jézus tiszteli az Atyát. A valódi tisztelet sajnos ma elég ritka, néha csak torzult módon jelenik meg, pedig az ember-ember közötti viszonyban is elengedhetetlen. Le kell szögezni, a tisztelet nem cselekedet függő, az a személyhez kapcsolódik. Ezen kívül a tisztelet nem zárja ki a bensőséges kapcsolatot. Mindezt összevetve Jézus tökéletes példát ad elénk: tisztelni az Atyát. Ennek kifejezéséhez tartozik az is, hogy keresem Őt, minőségi időt töltök Vele. Tiszteld Őt! *Vadon Gyula*